Document ID: 31984R3535

*****
ΚΑΝΟΝΙΣΜΟΣ (ΕΟΚ) αριθ. 3535/84 ΤΗΣ ΕΠΙΤΡΟΠΗΣ
της 17ης Δεκεμβρίου 1984
για την κατάργηση του κανονισμού (ΕΟΚ) αριθ. 818/80 περί θεσπίσεως μέτρων διασφαλίσεως που εφαρμόζονται κατά την εισαγωγή μανιταριών εκ καλλιεργείας σε άλμη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως το άρθρο 14 παράγραφος 2,
Εκτιμώντας:
ότι ο κανονισμός (ΕΟΚ) αριθ. 818/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3348/82 (4), θέσπισε τα μέτρα διασφαλίσεως που εφαρμόζονται κατά την εισαγωγή μανιταριών εκ καλλιεργείας σε άλμη, καθώς και μανιταριών καλλιεργημένων, παρασκευασμένων ή διατηρημένων σε ξίδι ή σε οξικό οξύ· ότι η δύσκολη κατάσταση που επικρατούσε στην κοινοτική αγορά για τα μανιτάρια λόγω της αύξησης των εισαγωγών προέλευσης τρίτων χωρών, η οποία είχε παρατηρηθεί κατά την εποχή που θεσπίστηκε η ρήτρα διασφάλισης, εξελίχθηκε κατά τέτοιο τρόπο ώστε να μην είναι πλέον απαραίτητη η διατήρηση των μέτρων κατά την εισαγωγή· ότι, κατά συνέπεια, είναι σκόπιμο να καταργηθεί ο εν λόγω κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταργείται ο κανονισμός (ΕΟΚ) αριθ. 818/80.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1984.

Labels: 3
6